Hebrear urtebetetze

Hebrear urtebetetzea norbait hebrear egutegiaren arabera jaio zen eguna da. Hebrear egutegia egutegi gregorianoarengandik eta islamiar egutegiarengandik ezberdina izateagatik, urte gehienetan bi urtebetetzeak ez datoz bat. Normalean, 19 urtetan behin bat datoz.

Hebrear urtebetetzea ospatzeko data jakin nahi duen pertsonak lehenik zehaztu behar du data hebrear egutegian eta ondoren dagokion eguna egutegi zibilean. Azken hau zailagoa da, hebrear egunak arratsaldean hasi eta amaitzen direlako, beraz, iluntzean jaiotako pertsona batek hurrengo egunean dauka urtebetetzea. Urte arrunteko adar hilabetean jaiotakoek adar alef hilabetean ospatzen dute bisurteetan.

Tradizionalki, mutikoen lehen ile-mozketa (upsherin) hirugarren hebrear urtebetetzean ospatzen da, bereziki judu hasidisten artean.

Mutilen hamahirugarren hebrear urtebetetzearen hurrengo egunari Bar Mitzvah deitzen zaio, eta nesken hamabigarren hebrear urtebetetzearen hurrengo egunari, Bat Mitzvah. Hala ere, komunitate askotan nerabe guztiek, generoa edozein dela ere, hamahiru urterekin ospatzen dute.

Erreferentziak

Kanpo estekak 

Judutar kultura
Urtebetetze
Urtebetetzeak